
1.
INTRODUCERE

1.1. 
Date de recunoaştere a documentaţiei


DENUMIREA LUCRĂRII:
Plan Urbanistic Zonal






Zona rezidenţială şi funcţiuni complementare

BENEFICIAR :


ŞERBAN PETRU

AMPLASAMENT : 

Timişoara, Strada Câmpului nr. 71, Judeţul Timiş

NUMĂR PROIECT :

6.02/67/ 2010


FAZA DE PROIECTARE :
Plan Urbanistic Zonal


DATA ELABORĂRII : 
Mai  2011
1.2.
Obiectul lucrării


Elaborarea Planului Urbanistic Zonal este determinată de intenţia de a crea un regulament cadru pentru dezvoltarea viitoare a zonei.


Prin prezentul plan urbanistic zonal se stabilesc condiţiile şi regulilor generale pentru:
· Utilizare funcţională a terenului în relaţie cu documentaţiile de urbanism aprobate în teritoriu şi în zonele învecinate.
· Trasarea şi profilarea viitoarelor drumuri, stabilirea acceselor şi a relaţiilor zonei, în corelare cu cele existente sau prevăzute prin documentaţiile de urbanism;

· Modului de ocupare al terenului şi condiţiile de realizare a construcţiilor.

· Realizarea lucrărilor tehnico-edilitare necesare creării unei infrastructuri adecvate, cu posibilitatea realizării unor sisteme centralizate de alimentare cu apă şi canalizare.

Zona studiată a fost stabilită conform Avizului de oportunitate nr. 02 din 13.05.2010 şi este situată în partea de est a teritoriului intravilan al Municipiului Timişoara.

Suportul de redactare este ridicarea topografică şi planul cadastral.


Se doreşte ca zona sa fie destinată în principal funcţiunilor urbane de locuit şi a funcţiunilor complementare acestora, cu dotările publice aferente şi cu prevederea spaţiilor verzi de protecţie şi agrement.
1.3.
Surse documentare

Pentru elaborarea acestei documentaţii s-au studiat planurile urbanistice aprobate în zona adiacentă amplasamentului, precum şi planurile de urbanism cu caracter director care stabilesc direcţiile de dezvoltare ale teritoriului:

· Planul Urbanistic General al Municipiului Timişoara;
· P.U.Z. "Locuinte str. Campului II" Timişoara (HCLMT 169/2000)

· P.U.D. "Extindere P.U.Z. 'Locuinte Strada Campului II'", Timişoara (HCLMT nr. 393/2007)

· P.U.Z. "Lotizare Zona Campului", Timişoara (HCLMT 283/2005)

· P.U.Z. "Locuinte colective si functiuni complementare - spatii comerciale si birouri", Calea Mosnitei, Timisoara (HCLMT 303/2008)

· Ridicare topografică pentru zona studiată.

La elaborarea documentaţiei s-a ţinut cont de prevederile următoarelor documente:


- Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al Ministerului Lucrărilor Publice şi Amenajării Teritoriului.


- Legea nr. 350/2001 privind amenajarea teritoriului şi urbanismul, modificată.

- H.G. 525/1996 pentru aprobarea regulamentului General de Urbanism,
şi alte documente sau norme cu caracter de reglementare.

2.
STADIUL ACTUAL AL DEZVOLTĂRII

2.1.
Evoluţia zonei

Zona în care este situat terenul luat în studiu în cadrul P.U.Z. este o zonă în care s-au dezvoltat funcţiuni de locuire individuală. Pe terenurile învecinate s-au aprobat şi parţial implementat următoarele documentaţii de urbanism:
P.U.Z. "Locuinte str. Campului II" Timişoara (HCLMT 169/2000)
P.U.D. " Extindere P.U.Z. Locuinte Strada Campului II", Timişoara (HCLMT nr. 393/2007)

P.U.Z. "Lotizare Zona Campului", Timişoara (HCLMT 283/2005)


Documentaţiile au drept obiectiv lotizarea terenurilor în vederea realizării unei zone pentru locuinţe individuale.

P.U.Z. "Locuinte colective si functiuni complementare - spatii comerciale si birouri", Calea Mosnitei, Timisoara (HCLMT 303/2008).

Se propune functiunea de locuinte colective si functiuni complementare – spatii comerciale si birouri in regim de inaltime D+P+6E+Er si partial D+P+10E+2Er spre inelul IV.


Prin urmare, în teritoriul studiat se preconizează dezvoltarea unor zone destinate în principal locuirii, în cooperare cu zone pentru alte funcţiuni.

2.2.
Încadrarea în teritoriu

Terenul studiat este situat în intravilan, în zona de est a municipiului Timişoara, pe strada Câmpului nr. 71.

În Avizul de oportunitate nr. 02 din 13.05.2010, pe baza căruia se elaborează prezenta documentaţie, s-a stabilit ca zonă de studiu, teritoriul cuprins între str. Câmpului, str. Zefirului, Inelul II de circulaţie şi terenul reglementat prin P.U.D. " Extindere P.U.Z. Locuinte Strada Campului II", Timişoara (HCLMT nr. 393/2007).

Amplasamentul proprietatea beneficiarului este delimitat astfel :

- la nord:
teren proprietate privată, parcela cu nr. cad. 8104/1/1/1/1; 8106/1/1/1; 8107/1/1/1
- la est:
teren proprietatea Primăriei Timişoara

- la sud:
teren proprietatea Primăriei Timişoara, parcela cu nr. cad. 8104/1/1/1/3; 8106/1/1/3; 8107/1/1/3
- la vest:
domeniu public - Strada Câmpului


Suprafaţa terenului care a determinat elaborarea documentaţiei este de 15.000 mp., parcela cu numărul cadastral 8104/1/1/1/2; 8106/1/1/2; 8107/1/1/2, înscris în C.F. nr. 103304 Timişoara, proprietar ŞERBAN PETRU.

2.3.
Elemente ale cadrului natural

Terenul studiat se afla în folosinţă agricolă şi este liber de construcţii. Pe teren nu sunt plantaţii înalte, fiind utilizat preponderent pentru agricultură.
Caracteristici geo-tehnice ale terenului

Terenul pe amplasament se prezintă aproximativ plan, având stabilitatea generală asigurată.

Din punct de vedere seismic, în conformitate cu prevederile Normativului P.100/92 şi harta de zonare seismică a teritoriului, amplasamentul studiat se încadrează în zona D cu perioada de colt TC = 1 şi un coeficient seismic KS = 0,16, echivalentul gradului de intensitate seismică 7,5MKS faţă de care se va aplica sporul corespunzător clasei de importanţă  a construcţiei în cauză.


Adâncimea maximă de îngheţ este stabilită conform STAS 6054-77 de 0,70 m - 0,80 m. Adâncimea de fundare a construcţiilor se va aprecia în funcţie de structura construcţiei, de natura terenului, aceasta definitivându-se pentru fiecare obiect localizat amplasat.
2.4.
Circulaţia

În prezent, accesul pe teren se face din Strada Câmpului, propusă pentru reamanajare / sistematizare.

2.5.
Ocuparea terenurilor

În prezent folosinţă terenului este agricola. Terenul nu prezintă zone de risc natural sau zone degradate.
2.6.
Echiparea edilitară
Alimentare cu apă şi canalizare menajeră

Zona studiată dispune de un sistem centralizat de alimentare cu apa si canalizare, reţelele fiind amplasate de-a lungul străzii Câmpului, conform avizului nr. UR 010-01/2915/ 04.06.2010 / actualizat emis de SC Aquatim SA.
Gaze naturale


Conform avizului favorabil nr. 12915/10.06.2010 / actualizat eliberat de S.C. E.ON Gaz România S.A., nu există reţele de alimentare cu gaze naturale în zonă.
Energie termică

Conform aviz de amplasament favorabil nr. UR 2010-0012915/ 08.06.2010 / actualizat emis de S.C. COLTERM S.A. nu există reţea de distribuţie a energiei termice în zonă.

Alimentarea cu energie electrică şi telefonie


Conform avizului favorabil emis de S.C. Enel Distribuţie Banat S.A. nr. 544/31.05.2011, pe amplasament nu există reţele electrice proprietate a ENEL. Există reţele LEA 20KV amplasate în vecinătatea zonei studiate dar care nu afectează terenul proprietatea beneficiarului. Distanţa de protecţie faţă de acestea este de 12m. faţă de axul LEA 20 KV.

Conform aviz tehnic favorabil nr. 10324/26.05.2011 emis de S.C. Romtelecom S.A nr. 984/28.05.2010, pe amplasament nu există reţele sau echipamente de telecomunicaţii.

Conform aviz de amplasament nr. UR2010-01/2915/31.05.2010/actualizat, emis de R.A.T.T. nu există reţele aflate în proprietatea acesteia pe amplasament sau în vecinătate.

Necesarul de utilităţi pentru funcţiunea solicitată prin P.U.Z. va fi stabilit în urma realizării Proiectului Tehnic şi se va rezolva prin proiecte de specialitate elaborate de proiectanţi autorizaţi. La fel se va proceda şi în cazul necesităţii devierii sau extinderii reţelelor de utilităţi existente.

2.7.
Probleme de mediu

Relaţia cadrul natural – cadrul construit


În zonă nu sunt prezente surse semnificative de poluare a mediului, terenul având folosinţă în principal agricolă. 


În acest moment şi în viitorul apropiat, necesitatea de a se asigura terenuri pregătite pentru o dezvoltare coerentă de zone de locuire şi funcţiuni complementare, este în continuă creştere. Ţinând cont de poziţia terenului, se va asigura un echilibru între suprafeţele ocupate de construcţii şi cele rezervate spaţiilor verzi.


În prezent, zona nu este dotată cu reţea de canalizare centralizată, respectiv reţea de distribuţie a apei potabile, iar apele pluviale de pe întreaga zonă sunt preluate de canalele de desecare. Sistemul de canale de desecare este funcţional şi nu există riscuri de inundaţii.

Evidenţierea riscurilor naturale şi antropice


Nu sunt riscuri naturale în zona studiată sau în vecinătăţi.

Marcarea punctelor şi traseelor din sistemul căilor de comunicaţii şi din categoriile echipării edilitare, ce prezintă riscuri pentru zonă


Nu e cazul

Evidenţierea valorilor de patrimoniu ce necesită protecţie


Nu e cazul.

Evidenţierea potenţialului balnear şi turistic 


Nu e cazul.

2.8.
Opţiuni ale populaţiei


Terenul din zona studiată este în cea mai mare parte privat, iar proprietarii de teren din zonă fac solicitări de amplasare pentru diverse investiţii, în principal locuinţe individuale.


Legea nr. 52/2003 privind transparenţa decizională în administraţia publică facilitează accesul populaţiei la luarea deciziilor din administraţia publică, la consultarea documentaţiilor de amenajarea teritoriului şi urbanism, propunerilor acestora fiind analizate, iar cele viabile preluate şi integrate în aceste documentaţii.

Consultarea populaţiei se realizează prin anunţuri publice, consultare în diferitele faze de elaborare şi dezbatere publică.

3.
PROPUNERI DE DEZVOLTARE URBANISTICA

3.1.
Prevederi ale P.U.G. Timişoara

La elaborarea prezentului plan urbanistic zonal s-au folosit datele publice din diversele documentaţii elaborate anterior, pentru zona studiată sau zonele învecinate. 

Conform PUG Timişoara zona studiată şi este încadrată în UTR 38 şi UTR 39. În prezent funcţiunea zonei este de locuire, cu regim de înălţime P - P+2E, cu interdicţie temporară de construire până la aprobarea PUZ / PUD.

În conformitate cu documentaţiile de urbanism enumerate mai sus, zona Câmpului s-a dezvoltat ca o zonă de locuinţe individuale sau pentru maxim 2 familii, dar punctual s-au reglementat parcele / zone pentru locuinţe colective sau alte funcţiuni.

Propunerile de reglementare s-au facut în corelare cu PUZ-ul aflat în curs de elaborare pe terenul vecin, spre sud şi est, PUZ elaborat de către Primăria Timişoara. 
3.2.
Valorificarea cadrului natural

Cadrul natural al zonei studiate se caracterizează printr-un peisaj plat, de câmpie cu uşoare denivelări.

Prin zonificarea propusă se preconizează că amenajările urbanistice vor integra peisajul natural în funcţiunile urbane propuse, fără a il afecta major prin amplasarea viitoarelor construcţii.
3.3.
Modernizarea circulaţiei

Accesul pietonal şi rutier la obiectivele propuse, se va asigura de pe strada propusă la limita de sud a parcelei, prevăzută pentru a avea un profil de 12 m., cu 2 benzi, amplasata jumătate pe terenul beneficiarului, iar jumătate pe terenul Primăriei Timişoara.


Se mai propun două străzi pe direcţia nord - sud, cu lăţimea de 12 m. Acestea vor continua traseele propuse prin PUZ -urile aprobate la nord de terenul studiat.


La dimensionarea profilelor stradale ale circulaţiei rutiere majore s-a ţinut seama de prevederea benzilor de circulaţie, pistelor de biciclete, trotuare, spaţii verzi şi plantaţii de aliniament în lungul străzilor.


Toate străzile vor fi prevăzute cu rigole pentru scurgerea apelor pluviale, cu excepţia celor care vor fi prevăzute cu sistem de canalizare pluvială.

Circulaţia pietonală


Circulaţia pietonală va fi asigurată pe trotuare cu lăţimea de minim 1,00 m., amplasate în general pe ambele părţi ale carosabilului.
Sistematizarea pe verticală


Dat fiind natura în general plană a zonei studiate, volumul de sistematizare pe verticală este destul de redus, lucrările rezumându-se la realizarea pantelor necesare scurgerii şi colectării apelor meteorice la rigolele stradale.


Terenul este plan şi nu necesită lucrări semnificative de sistematizare pe verticală.
Accese carosabile


Rezolvarea acceselor carosabile pentru toate categoriile de construcţii se va face în corelare cu organizarea circulaţiei majore, cu organizarea parcajelor şi cu accesul pietonilor.

Este obligatorie asigurarea acceselor carosabile pentru toate categoriile de construcţii la reţeaua de circulaţie.

Autorizarea execuţiei construcţiilor se va face doar în cazul asigurării posibilităţilor de acces la drum public, având caracteristicile necesare pentru a satisface exigentele de securitate, apărare contra incendiilor şi protecţiei civile.


Vor fi respectate căile de intervenţie pentru autospecialele de intervenţie pentru stingerea incendiilor prevăzute în NORMATIVUL P 118/1998.
3.5.
Zonificare funcţională - reglementări, bilanţ teritorial, indici urbanistici

Suprafaţa terenului care face obiectul P.U.Z. este de 15.000 mp. amplasată în teritoriului intravilan al Municipiului Timişoara.


Se propune ocuparea etapizată a zonei concomitent cu realizarea drumurilor şi a dotărilor tehnico-edilitare caracteristice unei zone de locuit.

Zonificarea funcţională a teritoriului este prezentată în planşa nr. 2 - Reglementări urbanistice, Zonificare.

Pentru teritoriul studiat se propun următoarele:


Realizarea unei zone rezidenţiale cu dotări complementare, cu clădiri în general S+P+2E, cu posibilitatea de prevedere a spatiilor libere la parter pentru funcţiuni compatibile cu locuirea.

Rezervarea terenurilor necesare realizării lucrărilor mari de infrastructură: modernizarea drumurilor clasificate, trasee noi propuse şi realizarea legăturilor acestora în teritoriu. Valorificarea traseelor drumurilor şi canalelor existente.

Rezolvarea într-un sistem centralizat a alimentării cu apă şi canalizării, precum şi a celorlalte utilităţi.

Asigurarea de spaţii verzi necesare zonei, plantaţii de protecţie, spaţii verzi de aliniament de-a lungul străzilorcţie.

Terenul proprietatea beneficiarului se va lotiza într-un număr total de 20 parcele, din care:

· 17 parcele pentru locuinţe individuale sau cu maxim 2 apartamente;

· 1 parcelă pentru locuinţe colective cu lotul folosit în comun;
· 1 parcelă pentru servicii, dotări, comerţ;
· 1 parcelă pentru zonă verde.
Funcţiunile complementare permise în zona de locuinţe vor fi din gama:
· comerţ (pieţe agroalimentare, magazine, centre comerciale, alimentaţie publică: restaurante, cafenele, cofetării, patiserii, baruri, unităţi de prestări servicii)

· unităţi cazare şi agroturism ( pensiuni, minihotel).

· dotări pentru educaţie (învăţământ preşcolar, primar, gimnazial, alte institute de învăţământ cu caracter privat),

· cultură (săli polivalente, săli de expoziţie, cluburi, biblioteci).

· sănătate şi asistenţă socială (dispensare, cabinete medicale private, cabinete de asistenţă socială, farmacii, etc.)

· sedii firme, activităţi şi servicii pentru profesii liberale

· dotări de sport /agrement: săli şi complexe sportive, piscine, bazine de înot, zone de recreare şi agrement, baze turistice şi de agrement, etc.

· spaţii verzi amenajate pentru petrecerea timpului liber, parcuri, oglinzi de apă.
INDICI URBANISTICI

Zona de locuire pana la 3 niveluri

P.O.T.max. = 35 %

C.U.T.max. = 1,20

Regim de inaltime max.= D/S+P+2E

Hcornisa=max 11 m pentru regim de inaltime D/S+P+2E
Zona de dotari

P.O.T.max. = 40 %

C.U.T.max. = 1,60

Regim de inaltime max.= D/S+P+3E

Hcornisa=max 14 m pentru regim de inaltime D/S+P+3E


Procentul de spaţii verzi de 25% din suprafaţa terenului, se va asigura prin prevederea unei parcele pentru zonă verde cu suprafaţa de 750 mp - 5% din teren, respectiv prin prevederea de zone verzi pe parcelele individuale astfel:


- pentru parcelele 3 - 19:
zonă verde 30% din suprafaţa fiecări parcele, adică în total 2.738 mp.


- pentru parcela 20: 

zonă verde 12,96% din suprafaţa parcelei, adică 262 mp..

Bilanţ teritorial – pentru zona studiată
	
	Existent
	
	Propus
	

	
	- mp.-
	%
	- mp.-
	%

	Teren studiat
	53.260
	100,00
	53.260
	100,00

	ZONA REZIDENTIALA CU REGIM DE INALTIME PANA LA 3 NIVELURI
	
	
	22.240
	41,76

	ZONA REZIDENTIALA CU REGIM DE INALTIME PANA LA 3 NIVELURI - cladiri cu lotul folosit in comun
	
	
	2.003
	3,76

	ZONA DOTARI, SERVICII
	
	
	4.851
	9,10

	ZONA VERDE
	
	
	10.577
	19,86

	DRUMURI PROPUSE
	
	
	13.589
	25,52

	TOTAL:
	53.260
	100,00
	53.260
	100,00


Bilanţ teritorial – pentru terenul proprietatea beneficiarului
	
	Existent
	
	Propus
	

	
	- mp.-
	%
	- mp.-
	%

	Teren studiat
	15.000
	100,00
	15.000
	100,00

	ZONA REZIDENTIALA CU REGIM DE INALTIME PANA LA 3 NIVELURI
	
	
	8.646
	57,64

	ZONA REZIDENTIALA CU REGIM DE INALTIME PANA LA 3 NIVELURI - locuinţe colective, cladiri cu lotul folosit in comun
	
	
	2.003
	13,35

	ZONA DOTARI, SERVICII
	
	
	889
	5,93

	ZONA VERDE
	
	
	750
	5,00

	DRUMURI PROPUSE
	
	
	2.712
	18,08

	TOTAL:
	15.000
	100,00
	15.000
	100,00


Amplasarea construcţiilor pe parcelă

Amplasarea construcţiilor pe parcelă se va face cu respectarea normelor de igienă cuprinse în Ordinul nr. 536 din 1997 al Ministerului Sănătăţii.


Din punct de vedere al normelor P.S.I. se vor respecta distanţele de siguranţă între clădiri (construcţii propuse) conform NORMATIVULUI  P 118/1998.
Amplasarea construcţiilor faţă de limitele laterale ale parcelei se va face respectând condiţiile:


- clădirile vor putea fi realizate în regim înşiruit (atingând ambele limite laterale ale parcelei) cu condiţia de a avea obligatoriu asigurat un acces auto în parcelă la parterul clădirii, având minimum 3 m lăţime


- clădirile se vor putea realiza în regim cuplat sau independent cu condiţia ca distanţele clădirilor faţă de limitele laterale pe care nu le ating, să fie cel puţin egală cu jumătatea înălţimii clădirii, dar nu mai mică de 3 m

Amplasarea construcţiilor faţă de limitele de spate ale parcelelor va respecta următoarele condiţii:


- clădirile principale se vor amplasa la o distanţă de cel puţin 6 m faţă de limită;


- construcţiile anexe se vor amplasa la cel puţin 4 m faţă de limită sau pe limită dacă se alipesc altor construcţii din parcela vecină, cu condiţia să nu depăşească înălţimea de 3m.

3.6.
Dezvoltarea echipării edilitare

Zona studiată este echipată edilitar, reţelele majore fiind amplasate pe strada Câmpului.
A. Alimentare cu apă


Sursa de apă pentru asigurarea apei potabile la parcelele propuse pentru a fi construite, va fi reţeaua de alimentare cu apă a municipiului Timişoara.

Consumul de apă din cadrul obiectivului va consta în principal din consum menajer pentru locatari şi pentru igienizarea spaţiilor. Sistemul de alimentare cu apă propus pentru acest P.U.Z. este format dintr-o extindere a reţelei de distribuţie a municipiului Timişoara. Această extindere va face parte din sistemul major de alimentare cu apă a zonei de locuinţe în curs de dezvoltare.

Reţeaua proiectată va asigura atât consumul menajer cât şi asigurarea apei pentru incendiu.

Avizul de principiu la faza PUZ nu autorizează execuţia lucrărilor de investiţii. La fazele următoare şi anume Certificat de Urbanism şi Autorizaţie de Construire pentru lucrările propriu zise se va obţine avizul definitiv cu soluţia alimentării cu apă care va cuprinde toate detaliile de execuţie necesare constructorului precum şi avizele de gospodărie subterană pentru reţelele edilitare din zonă.

B. Canalizare

B.1. Canalizare menajeră


Sistemul de canalizare propus pentru zona este separativ (canalizarea apelor uzate menajere separat de canalizarea apelor pluviale).


Se va realiza o extindere a sistemului de canalizare al municipiului Timişoara pe străzile propuse ale zonei. Extinderea sistemului de canalizare se va realiza din materiale agrementate în acest scop şi va prelua doar apele uzate menajere pe care le va conduce la staţia de epurare municipală Timişoara.
B.2. Canalizare pluvială


Apele pluviale de pe platformele betonate şi clădiri din interiorul parcelelor vor fi colectate separat pe fiecare parcelă în câte un bazin de retenţie cu volum de 3 m³, şi vor fi utilizate pentru întreţinerea spaţiilor verzi.

Apele pluviale de pe drumuri şi trotuare vor fi colectate prin intermediul rigolelor stradale, trecute printr-un decantor - separator de hidrocarburi şi dirijate către un bazin de retenţie cu capacitatea de 10 m³. Din acest bazin, apele pluviale vor fi utilizate pentru întreţinerea spaţiilor verzi, iar surplusul va fi descărcat controlat în reţeaua de canalizare menajeră a municipiului Timişoara.

E. Alimentarea cu energie electrică şi telefonie

Dezvoltarea reţelei de alimentare cu energie electrică se va face în etape, în funcţie de apariţia noilor consumatori. În prima etapă consumatorii se vor alimenta din reţelele existente în zonă, prin rezolvări punctuale. 

Soluţia de alimentare cu energie electrică va fi stabilită, pentru fiecare etapă, în studiile de soluţie pe care le va elabora ELECTRICA pentru alimentarea noilor consumatori. Lucrările se vor realiza pe baza proiectelor elaborate de SC ENEL ELECTRICA BANAT SA şi se vor executa de către de firme atestate ANRE pentru acest gen de lucrări.

F. Telefonie şi televiziune în cablu

Operatorii de telecomunicaţii şi televiziune prin cablu vor dezvolta reţele în zonă de la care se vor realiza branşamente individuale la locuinţe şi obiective cu funcţiuni complementare. La proiectare şi execuţie se respectă prevederile tuturor normativelor şi legislaţia în vigoare.
3.7.
Protecţia mediului


Conform Anexei 1 din Hotărârea de Guvern 1076 din 8 iulie 2004 privind stabilirea procedurii de realizare a evaluării de mediu pentru planuri şi programe, criteriile pentru determinarea efectelor semnificative potenţiale asupra mediului sunt:

3.7.1. Caracteristicile planurilor si programelor cu privire in special la:

a) Gradul în care Planul Urbanistic Zonal creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor. Elaborarea Planului Urbanistic Zonal.


Elaborarea prezentului PUZ  este determinata de intenţia de a crea o zona funcţionala, in concordanta cu tendinţele de dezvoltare locala.


Mobilarea de tip urban propusă creează premise pentru protecţia mediului, cu condiţia respectării prevederilor din PUZ referitoare la sistemul de canalizare, a apelor uzate menajere, la colectarea şi transportarea deşeurilor 


Amplasamentul în suprafaţa de 15.000 mp este situat intr-o zona cu bune premise de dezvoltare de tip urban, care necesită o reglementare a infrastructurii si a funcţiunilor. Funcţiunea principală va fi cea de locuire individuală şi colectivă, iar funcţiunile complementare vor fi cele de drumuri de acces, circulaţii pietonale, zone verzi, dotări necesare zonei, servicii, dotări edilitare. Resursele alocate vor fi aferente sistemului de apă – canal, curent electric, gaz metan, telefonie.

b) Gradul în care Planul Urbanistic Zonal  influenţează alte planuri şi programe, inclusiv pe cele în care se integrează sau care derivă din ele.


In organizarea amplasamentului s-a ţinut seama de prevederile PUZ- urile aprobate din zonă, urmărindu-se concordarea acestora cu proiectul propus. Aplicarea prevederilor Regulamentului de urbanism asigură “corelarea intereselor cetăţeanului cu cele ale colectivităţii, respectiv protecţia proprietăţii private şi apărarea interesului public”.


Prezentul PUZ integrează următoarele propuneri:

-  dezvoltarea unei zone rezidenţiale, cu locuinţe individuale şi colective şi funcţiuni complementare, cu regim de înălţime maxim S/D+P+2E, respectiv S/D+P+3E;
- amplasarea unor dotari şi servicii necesare zonei de locuinţe;
- circulaţii auto;

- spaţii verzi şi spaţii verzi de aliniament de-a lungul drumurilor.

c) Relevanţa planului pentru integrarea consideraţiilor de mediu, mai ales din perspectiva dezvoltării durabile.


Dezvoltarea durabilă a aşezărilor umane obligă  la o reconsiderare a mediului natural sub toate aspectele sale: economice, ecologice şi estetice, accentuând caracterul de globalitate a problematicii mediului .


Raportul mediu natural – mediu antropic trebuie privit sub aspectul modului în care utilizarea primului este profitabilă şi contribuie la dezvoltarea celui din urmă, astfel că prin regulamentul de urbanism se prevede asigurarea de spaţii verzi şi plantaţii de aliniament, utilizarea eficientă şi durabilă a spaţiului existent, asigurarea facilităţilor necesare desfăşurării activităţilor propuse, optimizarea traficului. Implementarea planului ar rezolva atât cerinţe socio-economice, cât si funcţionale, armonizând cerinţele cu potenţialul zonei. 

d) Probleme de mediu relevante pentru plan sau program:


Conform prezentului plan propus, se vor desfăşura doar activitatea cu impact nesemnificativ sau redus asupra mediului. 


Influenta activităţilor asupra factorilor de mediu este prezentata in continuare:

d.1. Apa 


Lucrările de alimentare cu apă potabilă şi canalizare sunt proiectate pentru a se  încadra în limitele admise de prevederile legale in vigoare, respectiv conform prevederilor din STAS 1342/91, HG 352/2005 privind modificarea si completarea HG 188/2002 (NTPA002). Lucrările proiectate se încadrează în schema cadru de amenajare a bazinului hidrografic Banat.


Prin soluţiile tehnice adoptate pentru colectarea şi evacuarea apelor uzate menajere, adică canalizare subterană din tuburi de polietilenă de înaltă densitate PE-HD se elimină posibilitatea exfiltraţiilor în sol, prevenind astfel impurificarea apelor subterane.

Apa potabilă 


Necesarul de apă la sursă se va asigura din reţeaua publică a municipiului Timişoara.
Apa uzată


Apele uzate menajere, sunt colectate de o reţea de canalizare realizată din tuburi PVC vor fi preluate prin intermediul unui racord la reţeaua de canalizare a municipiului Timişoara. Caracteristicile apei uzate corespund concentraţiilor indicatorilor apelor cu caracter menajer, neexistând utilizări de natură tehnologică poluantă.


Apele pluviale de pe platformele betonate şi clădiri din interiorul parcelelor vor fi colectate separat pe fiecare parcelă în câte un bazin de retenţie cu volum de 3 m³, şi vor fi utilizate pentru întreţinerea spaţiilor verzi.

Apele pluviale de pe drumuri şi trotuare vor fi colectate prin intermediul rigolelor stradale, trecute printr-un decantor - separator de hidrocarburi şi dirijate către un bazin de retenţie cu capacitatea de 10 m³. Din acest bazin, apele pluviale vor fi utilizate pentru întreţinerea spaţiilor verzi, iar surplusul va fi descărcat controlat în reţeaua de canalizare menajeră a municipiului Timişoara.
d.2. Aerul

Din punct de vedere al impactului asupra atmosferei, activităţile care pot constitui surse de poluare a atmosferei sunt, în principal, cele legate de  traficul rutier.


Având in vedere ca principala sursa de poluare a zonei o reprezintă traficul din zona amplasamentului studiat, în vederea diminuării presiunii asupra factorului de mediu AER, prin proiect au fost prevăzute o serie de măsuri :


- realizarea unei zone verzi de protecţie de-a lungul străzii Câmpului;


- realizarea acceselor interioare se face cu prevederea de plantaţii pe aliniament pentru îmbunătăţirea capacitaţii de regenerare a atmosferei, protecţia fonica si eoliana, conform prevederilor Legii 265/2006. 

d.3. Solul

Suprafaţa terenului studiat prin PUZ nu a fost cultivată în ultimii ani sau utilizată în alt mod. Nu sunt înregistrate poluări accidentale ale solului.

Prin realizarea proiectului , activităţile care pot fi considerate ca surse de impurificare a solului se împart in doua categorii:

- Surse specifice perioadei de execuţie

- Surse specifice perioadei de exploatare


In perioada de execuţie a investiţiei nu exista surse industriale de impurificare a solului cu poluanţi. Acestea pot apărea doar accidental, de exemplu prin pierderea de carburanţi de la utilajele folosite pentru realizarea lucrărilor de construcţie. Aceste pierderi sunt nesemnificative cantitativ si pot fi înlăturate fara a avea efecte nedorite asupra solului.


In perioada de funcţionare sursele posibile de poluare ale solului pot fi:

- Depozitarea necorespunzătoare a deşeurilor de ambalaje şi menajere. 


In vederea eliminării posibilităţii impactului asupra solului, prin proiect au fost prevăzute o serie de masuri :

- Realizarea de spaţii adecvate – platforme betonate - pentru colectarea selectivă a deşeurilor menajere şi a deşeurilor din ambalaje

- Lucrări de întreţinere a solului în zonele verzi,cu plantaţii decorative.


Se poate concluziona că din punct de vedere al factorului de mediu SOL, activitatea de pe amplasamentul studiat nu va reprezintă o sursă  de poluare.

d.4. Zgomotul şi vibraţiile

Prin realizarea proiectului, activităţile care pot fi considerate ca surse de zgomot şi vibraţii se împart in doua categorii:

a) Surse specifice perioadei de execuţie

b) Surse specifice perioadei de exploatare

a) Întregul proces tehnologic care se desfăşoară cu ocazia realizării lucrărilor de construcţie este conceput în sensul încadrării în prevederile legale şi conform prevederilor din STAS 10009/88.
d.5. Radiaţiile - Activităţile propuse nu produc, respectiv nu folosesc radiaţii.
Relevanţa PUZ pentru implementarea legislaţiei naţionale şi comunitare de mediu


Se va respecta OUG 195/2005 aprobată prin Legea 265/2006, precum şi actele normative subsecvente.

e.1. Managementul deşeurilor


In incinta amplasamentului se estimează următoarele categorii de deşeuri rezultate ca urmare a activităţii desfăşurate:



- Deşeuri din construcţii – în faza de execuţie



- Deşeuri menajere şi asimilabile celor menajere,


Deşeurile din construcţii se vor colecta în containere metalice şi se vor gestiona de către societăţile antreprenoare conform HG 856/2002. Va intra în sarcina antreprenorilor responsabilitatea gestionării şi predării către societăţile autorizate de salubritate a deşeurilor generate pe amplasament în fazele de execuţie a proiectului.


Deşeurile menajere vor fi colectate in containere inscripţionate cf. Ordinului 1281/2005, stocate temporar în spaţii delimitate, pe platforme betonate, cu aceasta destinaţie  şi eliminate  prin societăţi autorizate cu mijloace de transport adecvate.


Deţinătorii/producătorii de deşeuri de pe amplasamentul studiat - cf. OUG 61/2006 – vor avea obligaţia să predea deşeurile, pe bază de contract, unor colectori sau unor operatori care desfăşoară operaţiuni de valorificare şi/sau eliminare, sau să asigure valorificarea ori eliminarea deşeurilor prin mijloace proprii. 


Pe amplasament nu se estimează a se produce alte tipuri de deşeuri.

e.2. Gospodărirea substanţelor toxice şi periculoase


Deoarece lucrările şi activităţile proiectate sunt destinate folosinţei umane, nu rezultă nici un fel de substanţe toxice sau periculoase, deci nu necesită prevederea unor măsuri speciale în acest scop.


Din desfăşurarea activităţii propuse nu rezultă consumuri sau comercializări de substanţe toxice si periculoase.

e.3. Protecţia calităţii apelor


Se vor lua măsurile de gestionare eficientă a apei, se vor monta apometre pentru înregistrarea consumului, se vor efectua lucrările de întreţinere necesare evitării risipei de apă, apa uzată menajeră se va încadra în cerinţele de calitate ale NTPA 002, iar cea pluvială în parametrii NTPA 001, date fiind măsurile constructive şi tehnice arătate mai sus .


Vor fi luate toate măsurile pentru respectarea Legii 107/1996 cu modificările şi completările ulterioare, precum şi actele normative subsecvente, respectiv HG nr. 352/2005 .

e.4. Protecţia calităţii aerului


Pentru îndeplinirea obiectivelor in domeniul protecţiei aerului se vor respecta prevederile Ordinului MAPAM 592/2002 privind aprobarea normativul privind stabilirea valorilor limita, a valorilor de prag, a criteriilor si metodelor de evaluarea dioxidului de sulf, dioxidului de azot, oxizilor de azot, pulberilor in suspensie si monoxidului de carbon in aerul înconjurător.


Centralele termice pe gaz metan actuale au un randament de ardere crescut, astfel încât nu constituie o sursă de poluare.


Plantaţiile pe spaţiul verde au atât un rol estetic de protecţie, cat şi de ameliorare a climatului si calităţii aerului. 

e.5. Protecţia solului


Nu se va realiza o presiune sporită asupra solului, având în vedere procentul de ocupare a terenului propus de 35%. Prin activităţile propuse nu se suspicionează un impact asupra solului sau subsolului. S-au prevăzut măsurile adecvate pentru a nu se infiltra în sol substanţe organice poluante. 


La executarea lucrărilor de decopertare se vor respecta condiţiile impuse prin actele de reglementare, precum şi legislaţia în vigoare.

3.7.3. Caracteristicile efectelor zonei posibil a fi afectate cu privire in special la :

a) probabilitatea, durata, frecventa  si reversibilitatea efectelor - nu este cazul.

b) natura cumulative a efectelor – nu este cazul.

c) natura transfrontaliera a efectelor – nu este cazul.

d) riscul pentru sănătatea umana 


În vederea asigurării protecţiei mediului şi a sănătăţii oamenilor, în cadrul prezentei documentaţii se prevăd toate măsurile ce se impun a fi luate. Lucrările proiectate nu influenţează negativ aşezările umane şi în zonă nu există obiective de interes public care ar trebui să fie protejate.

e) mărimea si spaţialitatea efectelor - nu este cazul 

f) valoarea si vulnerabilitatea arealului posibil a fi afectat de : 

Caracteristicile naturale speciale sau de patrimoniu cultural: In conformitate cu „Planul de amenajare a teritoriului, secţiunea III- zone protejate” si anexele sale publicate in MO 152/12.04.2000, nu exista zone ecologice de interes in vecinătatea amplasamentului. In apropierea perimetrului studiat nu se afla nici o arie de protecţie avifaunistica sau arii speciale de conservare  reglementate conform OUG nr. 236/2000 privind regimul ariilor naturale protejate, conservarea habitatelor naturale, a florei si faunei sălbatice.

Depăşirea standardelor sau a valorilor limita de calitate a mediului – nu se depăşesc valorile limita.

Folosirea terenului în mod intensiv – nu e cazul.

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – nu e cazul.
3.8.
Obiective de utilitate publică


Obiectivele de utilitate publica se vor realiza pe terenurile din domeniul public al primăriei. Terenurile aferente drumurilor propuse vor trece în domeniul public. Alte obiective de utilitate publică sunt reţelele edilitare: alimentare cu apă, canalizare, care vor deveni publice după realizare.

4. CONCLUZII – MĂSURI ÎN CONTINUARE


Elaborarea Planului Urbanistic Zonal s-a efectuat în concordanţă cu Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al Ministerului Lucrărilor Publice şi Amenajării Teritoriului şi prevederile legale în vigoare.


La baza stabilirii categoriilor de intervenţie, reglementări şi restricţii impuse au stat următoarele obiective principale: 

· încadrarea în Planul Urbanistic General al municipiului Timişoara.
· corelarea cu planurile urbanistice aprobate până în prezent în zonele adiacente;

· asigurarea amplasamentelor şi amenajărilor necesare pentru obiectivele prevăzute prin temă.


Prezentul P.U.Z. are un caracter de reglementare privitor la modul de utilizare a terenurilor, de amplasare, realizare şi conformare a construcţiilor pe zona studiată.


Conform legislaţiei în vigoare, avizarea se face de către organismele teritoriale interesate şi se aprobă de Consiliul Local al Comunei Moşniţa Nouă, devenind prin aprobarea sa, act ale administraţiei publice locale. Perioada de valabilitate a Planului Urbanistic Zonal se stabileşte odată cu aprobarea sa.


Întocmit,


Arh. Laura Mărculescu

